EKS-POLITIKER PÅGREPET: Politiet i Bergen har siktet en tidligere lokalpolitiker for å ha bestilt en rekke direkteoverførte overgrep mot barn til sin PC: Her politiadvokat Hilde Reikrås sammen med visepolitimester Gunnar Fløystad. Foto: Fredrik Solstad VG

Politiker skal ha bestilt sex-overgrep mot barn direktesendt til sin PC

En politiker i en Hordalands-kommune skal ha bestilt flere tilfeller av sexovergrep mot barn, filmet og direkteoverført til hans PC i Norge.

Oppdatert 5. juni 2017

Artikkelen er over tre år gammel

Dette melder BA. Da han ble arrestert i oktober i fjor, var han kommunestyre-representant i en kommune i Hordaland. Ifølge avisen skal han ha betalt flere titalls personer for å få direktesendt overføring av overgrep mot barn mens de ble utført.

FAKTA: Operasjon Dark Room * Aksjonen startet i 2015 etter at en etterforsker ved Vest politidistrikt så konturene av et større nettverk etter at en 22 år gammel mann ble anmeldt for seksuell omgang med jente på 14 år i Bergen. * Politiet beslagla en stor mengde overgrepsmateriale fra mannen. Det viste seg å være snakk om flere aktive nettverk av personer med stor interesse for barn, som delte bilder og filmer. * Aksjonen vokste og det ble etablert en egen operasjon som fikk navnet Dark Room, som blant annet har hatt som mål å stoppe pågående overgrep mot barn. * Etterforskningen mot nettverket har pågått for fullt siden nyttår, med rundt 25 etterforskere i tett samarbeid med Kripos. * Politiet har beslaglagt 150 terabyte med datamateriale i form av bilder, filmer og chatter * 20 av de 51 personene som er involvert i sakene er pågrepet i Vest politidistrikt. 16 av disse er varetektsfengslet, og seks av dem sitter i varetekt per i dag. 31 personer er fra andre politidistrikter, og disse sakene er fortsatt under etterforskning. Kilde: VG/NTB Vis mer

Politiet på Filippinene skal ha startet egen etterforskning av bakmennene, som skal ha blitt identifisert gjennom elektroniske spor i Norge.

Noen av mannens norske kontakter inngår i den såkalte Dark Room-etterforskningen av overgrep mot barn.







Live-overgrep: Tjener store penger på cam-tjenester

Fengslet siden oktober

Mannen var opprinnelig siktet for å ha lagret barneporno, men siktelsen har siden blitt utvidet. Han har sittet fengslet siden oktober.

Kan du hjelpe? Europol vil finne ut hvor overgrepsvideoer er fra

Politiadvokat Hilde Reikrås kommenterer ikke BAs opplysninger, men i et intervju med VG publisert 30. mai forteller hun at det finnes en rekke såkalte cam-tjenester som formidler overgrep på barn:

– Mange cam-tjenester tjener store penger på å videreformidle overgrep mot barn. Det er flere ulike cam-tjenester, både amerikanske og europeiske. Det er ikke riktig av oss å navngi dem. Men det er et titalls ulike tjenester, sier hun til VG.

Dark Room: Politimann fikk sparken

Nettverk av pedofile

Det var i november i fjor at Bergenspolitiet presenterte opprullingen av overgripere på nett. Da var 51 personer siktet i det som ble omtalt som et nettverk av pedofile og overgripere. I dag kom Vest politidistrikt med en statusoppdatering i saken.

Det er nå opprettet 33 nye saker i prosjektet, opplyser de i en pressemelding.

Politiet opplyser at sakene har et stort omfang og at de så langt har avdekket minst 300 barn som er grovt seksuelt utnyttet og misbrukt. Sakene omfatter deling, produksjon eller befatning med overgrepsmateriale.

Publisert: 04.06.17 kl. 22:00 Oppdatert: 05.06.17 kl. 04:33

Les også